**Hankook colaborează cu Hapag-Lloyd AG pentru a consolida capacitățile logistice**

**Producătorul de anvelope Hankook a semnat un acord de parteneriat pe termen lung cu a cincea companie de transport maritim de linie din lume. Hapag-Lloyd va furniza ,în mod constant, un flux de containere de transport maritim și servicii de logistică . Acordul va spori capacitatea de export a Hankook și va consolida și mai mult competențele sale globale.**

***Neu-Isenburg. 15 decembrie 2021*** – Producătorul de anvelope premium Hankook se va asocia cu Hapag-Lloyd AG, a cincea companie de transport maritim de linie din lume, pentru a-și consolida capacitățile logistice.. Hapag-Lloyd AG este o companie germană înființată în 1847, care oferă servicii de transport de linie între toate continentele și operează 257 de nave moderne.

În prezent, transportul de marfă maritim se află în plină criză. Lipsa globală de containere de transport maritim, cauzată în principal de pandemia COVID-19, a dus la congestionări severe ale porturilor și la prețuri ridicate ale mărfii. Pentru a trece peste aceste vremuri dificile, Hankook a semnat un contract pe termen lung cu Hapag-Lloyd. Un pas semnificativ bazat pe un parteneriat strâns de peste 20 de ani între Hankook și compania de transport maritim germană.

Ceremonia de semnare a avut loc la sediul Hankook „Technoplex” pe 7 decembrie 2021. Acordul a fost semnat în prezența lui Sooil Lee, Director General Executiv Hankook Tire & Technology, Jongho Park, Director General Administrativ Hankook Tire & Technology, Hans Schaefer, Director General al Regiunii Asia pentru Hapag-Lloyd și Minkyu Choi, Președinte al Hapag-Lloyd Coreea.

Conform acordului, Hapag-Lloyd va furniza în mod constant un flux de containere de transport maritim, precum și servicii de logistică sustenabilă din 2022 până în 2024. Hapag-Lloyd este, de asemenea, o companie orientată spre mediu, care caută să conserve resursele globale și să protejeze mediul în conformitate cu devotamentul Hankook pentru durabilitate.

„Suntem încântați să colaborăm cu Hapag-Lloyd în cadrul acestui acord pe termen lung care va contribui la creșterea capacității de export a Hankook și la stabilizarea lanțului nostru global de aprovizionare pe fondul unui mediu volatil”, spune Sooil Lee, președinte și Director General Executiv Hankook Tire & Technology. „Credem că această cooperare strategică va asigura un ecosistem rezistent care ne va întări și mai mult competențele globale, în special în vremuri de incertitudine”.

Operând în prezent în peste 180 de țări, Hankook va continua să-și dezvolte afacerea adaptându-se rapid la o piață schimbătoare și stimulând atât creșterea cantitativă, cât și pe cea calitativă.

###

**Despre anvelopele Hankook**

Societatea Hankook produce pe plan global anvelope radiale de înaltă performanță în segmentul „Premium” pentru automobile de pasageri, autovehicule de tip SUV, autovehicule de teren, camioane utilitare ușoare, rulote, camioane, autobuze, precum și pentru vehiculele din domeniul sporturilor cu motor (circuit de curse/raliuri).

Societatea investește în mod continuu în cercetare și dezvoltare pentru a oferi clienților mereu o calitate superioară la nivel de excelență tehnologică. Hankook Tire dezvoltă și produce soluții de anvelope în cinci centre de dezvoltare și opt fabrici importante din întreaga lume. În Europa, dezvoltarea soluțiilor pentru anvelope și a echipamentelor originale pentru piețele locale se efectuează în centrul tehnologic Hankook din Hanovra, Germania, în conformitate cu specificațiile producătorilor europeni de vârf din domeniul construcțiilor de autovehicule. Pentru piața europeană anvelopele sunt produse în fabrica ultra-modernă a companiei din Rácalmás, Ungaria, care a fost inaugurată în 2007 și este în continuă extindere. Aproximativ 3.000 de angajați produc în prezent până la 19 milioane de anvelope pe an pentru autoturisme, SUV-uri și camioane utilitare ușoare.

Sediul central european și german al producătorului de anvelope se află în Neu-Isenburg, lângă Frankfurt am Main. În Europa, Hankook are înființate sucursale în Franța, Marea Britanie, Italia, Olanda, Austria, Polonia, Rusia, Serbia, Suedia, Spania, Republica Cehă, Turcia, Ungaria și Ucraina. Anvelopele Hankook sunt vândute direct în alte țări europene prin distribuitori regionali. Compania are 20.000 de angajați în întreaga lume și livrează produsele sale în peste 180 de țări. Liderii producătorilor de automobile au încredere în anvelopele Hankook ca echipamente originale din dotare. Un procentaj de aproximativ 34 la sută din vânzările globale ale companiei este obținut din regiunea europeană și CSI. Hankook Tire este reprezentat în renumitul Dow Jones Sustainability Index World (DJSI World) din 2016.

Pentru mai multe informații accesați [www.hankooktire-mediacenter.com](http://www.hankooktire-mediacenter.com) sau [www.hankooktire.com](http://www.hankooktire.com)

|  |  |  |  |
| --- | --- | --- | --- |
| **Contact:**  **Hankook Tire Europe GmbH |** Corporate Communications Europe/CIS **|** Siemensstr. 14, 63263 Neu-Isenburg **|** Germania | | | |
| **Felix Kinzer**  Director  tel.: +49 (0) 61 02 8149 – 170  [f.kinzer@hankookreifen.de](mailto:f.kinzer@hankookreifen.de) | **Larissa Büsch**  PR Manager  tel.: +49 (0) 6102 8149 – 173  [l.buesch@hankookreifen.de](mailto:l.buesch@hankookreifen.de) | **Lisa Schmid**  PR Manager  tel.: +49 (0) 6102 8149 – 172  [l.schmid@hankookn.com](mailto:l.schmid@hankookn.com) |  |